Χρήστος Παππάς

Ο Χρήστος Παππάς (Αθήνα, 1962) είναι Έλληνας πολιτικός, καταδικασθείς για διεύθυνση της εγκληματικής οργάνωσης Χρυσή Αυγή.Εγκληματική οργάνωση η Χρυσή Αυγή, efsyn.gr, 07/10/2020 Την περίοδο 2012 - 2019 διετέλεσε βουλευτής επικρατείας με το πολιτικό κόμμα Χρυσή Αυγή. 

Το 2020 καταδικάστηκε από το Τριμελές Εφετείου Κακουργημάτων Αθηνών σε 13 χρόνια και 3 μήνες κάθειρξη για τα αδικήματα της ένταξης σε εγκληματική οργάνωση και διεύθυνση αυτής και για διακεκριμένη οπλοκατοχή. Μετά την καταδίκη του ο ίδιος διέφευγε της σύλληψής του μέχρι την 1η Ιουλίου 2021, οπότε και συνελλήφθη και οδηγήθηκε στη φυλακή.

 Βιογραφικά στοιχεία 
Γεννήθηκε στην Αθήνα και είναι γιος του Ηλία Παππά, αξιωματικού του στρατού, συνεργάτη της Χούντας των Συνταγματαρχών και ιδρυτικού μέλους της Χρυσής Αυγής. Εργάστηκε ως στέλεχος πωλήσεων και υπήρξε ιδρυτής των εκδόσεων Ηλιοφόρος εκδίδοντας βιβλία εθνικιστικού περιεχομένου.Βιογραφικά Χρήστου Παππά , από την ιστοσελίδα newsit.gr Αναφέρεται ως μέλος της νεολαίας της ΕΠΕΝ. Αργότερα διετέλεσε ιδρυτικό μέλος της Χρυσής Αυγής και αποτελεί στενό συνεργάτη του Νίκου Μιχαλολιάκου, την κόρη του οποίου έχει βαφτίσει. Στις βουλευτικές εκλογές του Μαΐου και του Ιουνίου 2012 εξελέγη βουλευτής επικρατείας με την Χρυσή Αυγή, ενώ την ίδια θέση κατέλαβε και στις εκλογές του Ιανουαρίου του 2015. Είναι παντρεμένος και έχει 3 παιδιά.

 Προφυλάκιση, αποφυλάκιση και καταδίκη 
Στις 29 Σεπτεμβρίου 2013, προφυλακίστηκε, με την σύμφωνη γνώμη εισαγγελέα - ανακριτών, με την κατηγορία της διεύθυνσης εγκληματικής οργάνωσης.προφυλάκιση Παππά, άρθρο της εφημερίδας Τα Νέα Το Δεκέμβριο του ίδιου έτους απορρίφθηκε η αίτηση αποφυλάκισης που είχε καταθέσει. Αποφυλακίστηκε στις 29 Μαρτίου 2015 μετά την παρέλευση του 18μηνου από τη σύλληψή του.

Τον Οκτώβριο του 2020, καταδικάστηκε από το τριμελές εφετείο Αθηνών σε 13 χρόνια φυλάκισης. Καταζητείτο για περισσότερους από 8 μήνες μέχρι να συλληφθεί σε διαμέρισμα στου Ζωγράφου την 1η Ιουλίου 2021.

 Σχέσεις με ναζισμό 
Σε έρευνα της αντιτρομοκρατικής υπηρεσίας στο σπίτι του Παππά στην Ανατολή Ιωαννίνων το Σεπτέμβριο του 2013 βρέθηκαν δύο όπλα χωρίς άδεια και πλήθος από ναζιστικά αναμνηστικά. Μεταξύ άλλων, βρέθηκαν δύο φωτογραφίες στις οποίες εμφανίζεται να είναι ντυμένος με την επίσημη στολή των SS χαιρετώντας ναζιστικά μπροστά από ναζιστική σημαία, ενώ στην δεύτερη να φοράει το περιβραχιόνιο των ναζί.Ναζιστικές φωτογραφίες του Χρήστου Παππά, άρθρο της εφημερίδας Η Καθημερινή Σε άλλο φωτογραφικό υλικό παρουσιάζεται με την οικογένειά του να χαιρετάει ναζιστικά, να μαθαίνει στα παιδιά του να χαιρετούν ναζιστικά, ενώ ευχετήριες κάρτες του ίδιου και της συζύγου του φέρουν τη σβάστικα και χρονολογία σύμφωνα με ημερολόγιο που ξεκινά από το έτος γέννησης του Χίτλερ.Ο Παππάς και τα παιδιά του χαιρετάνε ναζιστικά , από την ιστοσελίδα newsit.gr Ακόμα, εντοπίστηκαν δύο γερμανικά κράνη, ένα με το σήμα των Ες-Ες και ένα με τη σβάστικα, σημαίες μικρού και μεγάλου μεγέθους με τον αγκυλωτό σταυρό, κάδρο με τη φωτογραφία του Αδόλφου Χίτλερ με την επιγραφή "Χρυσή Αυγή" πάνω από τη φωτογραφία, πινακίδα με την επιγραφή "Adolf Hitler Strasse" (Οδός Αδόλφου Χίτλερ), και μία φωτογραφία στην οποία απεικονίζεται ο Μπενίτο Μουσολίνι να χαιρετά φασιστικά.tvxs.gr, Στο σπίτι του Παππά: 38άρι πιστόλι, σβάστικες κ.α. (Φωτογραφίες), 30/9/2013 Διατηρούσε επίσης αλληλογραφία με τον Λεόν Ντεγκρέλ, Βέλγο δημοσιογράφο και πολιτικό που είχε ενταχθεί στα Waffen SS και είχε λάβει παράσημο από τον Χίτλερ. Σε επιστολή του προς τον Ντεγκρέλ τον αποκαλεί ήρωα στρατηγέ ενώ διακηρύσσει την πίστη του ίδιου προς το πρόσωπο του Χίτλερ.Αλληλογραφία Χ.Παππά με συνεργάτη του Χίτλερ στη δικογραφία για την Χ.Α., άρθρο της εφημερίδας Η Καθημερινή Αντίθετα ο Χρήστος Παππάς αρνείται κάθε σχέση με τον γερμανικό εθνικοσοσιαλισμό και τις ιδέες του Χίλτερ. Σε άλλο άρθρο του ο Χρήστος Παππάς γράφει πως Εμείς οι Έλληνες εθνικοσοσιαλιστές θα σταθούμε προσοχή στην επέτειο της αυτοκτονίας του Χίτλερ και της Εύα Μπράουν χαιρετώντας με τον αιώνιο χαιρετισμό και θα κρατήσουμε ενός λεπτού σιγή. Στην καρδιά μας φουντώνει η πίστη με τα λόγια του Φύρερ, "σε μια-δυο γενιές θα μου αποδοθεί δικαιοσύνη".

 Αναφορές 

Εξωτερικοί σύνδεσμοι


Κατηγορία:Έλληνες βουλευτές επικρατείας
Κατηγορία:Βουλευτές εκλεγμένοι με τη Χρυσή Αυγή
Κατηγορία:Έλληνες νεοναζιστές
Κατηγορία:Μέλη της Χρυσής Αυγής με καταδικαστικές αποφάσεις